Полиарилаттар

Полиарилаттар – дикарбон кислоталарынын дихлорангидриддери менен эки атомдуу фенолдун поликонденсациясынан алынган татаал полиэфирлер; катуу заттар. Жалпы формуласы [- ОАООСА’СО]п. Мында A - фенолдун, А’ - дикарбон кислотасынын калдыктары. Ароматтык дикарбон кислотасынын Полиарилаттарнын мааниси чон. Алар жогорку температурада (200-300°С) жумшарат, диэлектрлик жана мехникалык жакшы касиетке ээ, жылуулукка чыдамдуу. Май, суюк отун, кээ бир органикалык эриткичтердин ж. б. таасирине туруктуу, бирок жегичтер, аммиак, концент. күкүрт, азот кислоталарына чыдамсыз. Полиарилаттар басым астында куюлат, пресстөө менен иштетилет. Полиарилаттардан констркуциялык. буюмдар, плёнкалар, синтездик кагаздар ж. б. даярдалат. 
Категория:Химия
Колдонулган адабияттар
 “Кыргызстан” улуттук энциклопедиясы: 6-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. 816 бет, илл. ISBN 978 9967-14-117 -9